**Pruncul Divin**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Păstrează-ţi cugetul curat,

Fii plin de bucurie

În lumea asta de păcat

Chiar cei din jur să ştie,

Că eşti copilul lui Hristos

O preoţie-aleasă..

Curând în cerul glorios

A Lui, scumpă Mireasă..

Şi valuri, chiar de vor veni

Cu lupta lor, adâncă

Privind mereu spre veşnicii

Rămâi cu El pe Stâncă...

Iar fulgii albi din cer, de sus

Ce cad pe-acest pământ,

Îţi vor vorbi ca El, Isus

E pruncul celui Sfânt.

Ce a venit în ieslea ta,

Smerit ca să se nască

Şi să îţi ia povara grea

Ca să te mântuiască!

Iar haina de ţi-ai murdărit

Prin lumea asta mare

Tu nu uita! Pruncul iubit

Îţi da mereu iertare!

Şi amintindu-ţi iar, cu drag

Nu doar când fulgii, vin,

Că Pruncul te aşteaptă-n prag

Să-ţi dea Darul Divin..

15.12.2016